open-index/open-wikipedia-markdown huggingface dataset:
Johannes Hoßfeld

**Johannes Hoßfeld** (; 1879 m. liepos 24 d. Berlynas-Charlottenburg – 1948 m. darbo stovykloje Rusijoje) – vokiečių teisininkas, Muitinės ir Finansų ministerijos, Mokesčių inspekcijos tarnautojas, viešųjų finansų veikėjas.

## Biografija
Berlyne baigė teisę.

Nuo 1908 m. Berlyno muitinės teismo asesorius, nuo 1910 m. administravimo asesorius (Regierungsassessor), 1911 m. Berlyno aukštesniosios muitinės direkcijos pagalbinis darbininkas, 1912 m. Reicho turtų tarnybos („Finansų ministerijos“) tarnautojas, 1913 m. valdymo asesorius ir Eydtkuhnen vyriausiosios muitinės tarnybos pirmininkas.

1914 m. atliko karinę tarnybą, 1915 m. Kaselio aukštesniosios muitinės direkcijos tarnautojas, 1916 m. valdymo patarėjas, 1918 m. Prūsijos finansų ministerijos tarnautojas, 1919 m. Slaptosios finansų tarybos narys (slaptasis finansų patarėjas, ), patarėjas pranešėjas, nuo 1920 m. Reicho finansų ministerijos ministerinis patarėjas, nuo 1927 m. II departamento ministerinis dirigentas, 1932 m. žemės finansų tarnybos prezidentas (Breslau, 1933 m. einantis Aukštutinės Silezijos žemės finansų tarnybos (Mokesčių inspekcijos) vadovo pareigas, vadovas, nuo 1936 m. Brandenburgo žemės finansų tarnybos vadovas Berlyne.

1937 m. būdamas ministeriniu dirigentu, nacistinės Vokietijos reichsmaršalo Hermann Göring (1893–1946) pavedimu įkūrė *[[Zollgrenzschutz]]* (ZGS; Vokietijos muitinės sienos apsaugos tarnybą), buvo jos generalinis inspektorius.

## Šaltiniai
* Johannes Hoßfeld (Reicho kanceliarijos inf.)
* ZGS istorija
Heinrich Schütz

**Henrikas Šiucas** (; 1585 m. spalio 18 d. Bad Köstritz – 1672 m. lapkričio 6 d. Drezdenas) – vokiečių ankstyvojo baroko kompozitorius ir vargonininkas, veikęs daugelį vėlesnių Europinės mokyklos muzikantų ir kompozitorių. Vienas svarbiausių vokiečių kompozitorių prieš Johaną Sebastianą Bachą.

## Nuorodos

* Tarptautinė Henriko Šiuco bendruomenė (vokiečių k.)
Sikano kultūra

**Sikano kultūra** () arba **Lambajekės kultūra** () – ikikolumbinės Peru indėnų kultūra. Gyvavo nuo VIII a. iki 1375 m. dabartinės Peru šiaurinėje pakrantėje. Jos centras buvo Lambajekės upės slėnis, dėl ko ir kilo vienas iš pavadinimų. Kitos upės buvo La Lečė, Sanja ir kitos. Sikano pavadinimą kultūrai davė vienas žymiausių jos tyrinėtojų – japonų archeologas Izumi Shimada.

## Raida

Sikano kultūra susikūrė ant Močės kultūros (I–VIII a.) pamatų, jos šiauriniame areale, todėl paveldėjo jos irigacinius įrenginius, kultūros tradicijas. Vietos indėnai buvo močikai ir kalbėjo močikų kalba. Po Močės žlugimo regionas tikriausiai trumpai priklausė Vario kultūrai. Sikano kultūros vystymasis skirstomas į tris fazes.

Ankstyvuoju laikotarpiu vietos kultūrą dar stipriai įtakojo Vario ir Kachamarkos kultūros. Valstybės įkūrimas siejamas su legendiniu valdovu Naimlapu, kuris, kaip ir Čimoro įkūrėjas, atplaukė iš šiaurės balzos plaustu. Išlipęs pakrantėje, jis pastatydino Čoto miestą, nuo kurio prasidėjo valstybės konsolidacija. Čia buvo patalpinta šventa žalio akmens statulėlė, vadinta *Yampallec* (iš to kilo ir Lambajekės pavadinimas).

X–XI a. vidurinysis laikotarpis žymėjo didžiausią kultūros ir valstybingumo suklestėjimą: Naimlapo įpėdiniai plėtė valstybės ribas, ir didžiausio klestėjimo laikotarpiu valdė teritorijas nuo Suljanos šiaurėje iki pat Čančano.

Apie 1020 m. šalį ištiko badas, nulemtas gamtos veiksnių, kuris žymėjo klestėjimo laikotarpio pabaigą. Prasidėjo vėlyvasis Sikano laikotarpis. Jo metu sostinė perkelta į Tukumą, vyko nuolatiniai karai su stiprėjančiu Čimoru pietuose. Galiausiai 1375 m., valdant valdovui Fempeljekui, valstybė nukariauta Čimu indėnų ir įjungta į Čimoro sudėtį.

Minimi šie valstybės valdovai: Naimlapas, Siumas, Eskunjainas, Maskujus, Kuntipaljekas, Aljaskuntis, Nočan Nečas, Mulumuslanas, Ljamekoljis, Lanipatkumas, Akunta, Fempeljekas.

## Bruožai
Gyventojai vertėsi žvejyba, prekyba ir drėkinamąja žemdirbyste. Archeologiniai radiniai paliudija jų intensyvią prekybą su tuometinėmis tautomis Andų Tolimąja šiaure (dabartinė Kolumbija), Šiauriniais Andais (dab. Ekvadoras), Andų Tolimaisiais pietumis (dab. Čilė).

Svarbiausi architektūros statiniai buvo klestėjimo laikotarpio sostinė Batan Grandė (arba Sikanas) ir vėlyvojo laikotarpio sostinė Tukumas. Pastarajame suskaičiuojamos net 26 piramidės, statytos iš plytų.

Kaip ir kitos Senovės Peru kultūros, Sikanas išvystė tekstilės, keramikos, juvelyrikos menus. Labiausiai garsėja auksakalyba, buvo pagaminta daugybė aukso dirbinių: vazų, kaukių, ritualinių peilių tumi, neretai vaizduojančių pagrindinę ikonografinę būtybę – vadinamąjį Sikano dievą, arba valdovą Naimlapą.

Keramika neišsivystė taip, kaip Močės kultūroje, ji gerokai paprastesnė, vyrauja tamsios spalvos.

Image:Sican funerary mask in the Metropolitan Museum.jpg|Auksinė kaukė
Image:The Valleys of Túcume (Peru).jpg|Tukumo griuvėsiai
Image:Sican-Vessel-in-the-Huaca-Rajada-Site-Museum-001.JPG|Keramikos pavyzdys
Image:Guante Lambayeque.JPG|Auksinė ranka
Franz Klein

**Franz Klein** (; 1929 m. rugsėjo 8 d. Zygene, Vokietija – 2004 m. gegužės 27 d. Miunchene, Bavarija) – vokiečių teisininkas, teisėjas, teisėtyrininkas mokestininkas, Vokietijos Federalinio Finansų Teismo (BFH) pirmininkas.

## Biografija
1953 m. baigė teisę, išlaikė I valstybinį teisės egzaminą. 1954 m. apgynė disertaciją, teisės mokslų daktaras. 1958 m. išlaikė II valstybinį teisės egzaminą.

Nuo 1960 m. Vokietijos finansų ministerijos tarnautojas, referentas, mokesčių reformos grupės vadovas, nuo 1971 m. ministerinis direktorius, Finansų darbo grupės Rheinland-Pfalz žemės atstovybės (Bonoje) vadovas, nuo jos 1981 m. viršininkas, nuo 1983 m. balandžio 1 d. Bundesfinanzhof teisėjas. Visuomenėje kėlė gyventojų pajamų mokesčio supaprastinimo idėjas (dėl mokesčio sudėtingumo bei „ribinio konstitucingumo“). Greta buvo įgaliotasis Tryro bei Pasau universitetų dėstytojas. Paskelbė daugybę mokslinių straipsnių, *[[Abgabenordnung]]* įstatymo komentaro pagrindimo autorius.

## Šaltiniai
* 
* BFH informacija
1987 m. Pasaulio lengvosios atletikos čempionatas

**1987 m. [[Pasaulio lengvosios atletikos čempionatas]]** – antrasis tarptautinis lengvosios atletikos čempionatas, vykęs Romoje, Italijoje. Tų metų čempionate buvo pridėtos dar dvi rungtis, dalyvavo šešiomis daugiau šalių ir dalyvių skaičius viršijo 1400. Varžybose pasirodė trys lietuviai, bet nei vienam nepavyko laimėti medalių. Ana Ambrazienė 400 m. barjeriniame bėgime liko 6, disko metimo sektoriuje Romas Ubartas užėmė taip pat 6 vietą, o Vaclavas Kidykas 8 vietą.

## Medalių lentelė

## Rezultatai

### Vyrai

1 – varžybas laimėjo Ben Johnson iš Kanados distanciją įveikęs per 9,83, bet buvo diskvalifikuotas už cheminių prieparatų vartojimą.

2 – bronzos medalį laimėjo Giovanni Evangelisti iš Italijos nušokęs 8,37 m, bet vėliau buvo diskvalifikuotas dėl suklastoto kvalifikacinio rezultato (7,85 m).

### Moterys

## Nuorodos
* Oficiali svetainė
Rostoko universitetas

**Rostoko universitetas** () - universitetas Šiaurės Vokietijoje, Rostoke, trečia iš seniausių aukštųjų mokyklų Vokietijoje, seniausias universitetas Baltijos jūros regione (įsteigtas 1419 m.). 

## Statistika
348 profesorių etatai. 70 studijų programų (vyrauja bakalauro ir magistro). 14 470 studentų (2008/09 m.m.); vos 61,6 % studentų - iš Meklenburgo-Priešakinės Pomeranijos žemės (2009 m.). Dėl mažėjančio studentų skaičiaus nyksta (pvz., ~2012 m. uždaromas Rostoko universiteto Teisės fakultetas).

## Šaltiniai

## Nuorodos
* Rostoko universiteto tinklavietė
* Rostoko universiteto bibliotekos tinklavietė 
* Catalogus Professorum Rostochiensium
* Rostocker Matrikelportal (1419-1945)
Wolfgang Spindler

**Wolfgang Spindler** (; g. 1946 m. kovo 30 d. Gėtingene, Vokietija) – vokiečių teisininkas, teisėjas, Vokietijos Federalinio Finansų Teismo (BFH) pirmininkas.

## Biografija
Nordrhein-Westfalen finansų administracijos tarnautojas, nuo 1978 m. Düsseldorf finansų teismo teisėjas,
1979-1982 m. Vokietijos KT (*[[Bundesverfassungsgericht]]*) mokslinis bendradarbis, nuo 1991 m. *Bundesfinanzhof* teisėjas, nuo 2000 m. IX Senato (specializacija – gyventojų pajamų mokestis) pirmininkaujantis teisėjas, nuo 2005 m. birželio 1 d. BFH pirmininkas (pirmtakė Iris Ebling).

1987-1998 m. Vokietijos teisėjų asociacijos veikėjas.

## Apdovanojimai
Garbės daktaras, Jėnos universitetas, 2004 m.

## Šaltiniai
* BFH informacija
Farahrudas

**Farahrudas** () – upė pietvakarių Afganistane, Goro, Faraho ir Nimrūzo provincijose. Prasideda Band e Bajano kalnuose teka į pietvakarius kalnais, vėliau – Sistano lyguma. Įteka į Afganistano-Irano pasienyje esančią pelkėtą Sistano įdubą, upės vandenys įsilieja į Hamun e Puzako ir Hamun e Saberio ežerus.

Žemupyje upė vasaromis dažnai išdžiūsta. Prie upės įsikūrusi Faraho oazė, kuri naudoja Farahrudo vandenis pasėlių drėkinimui.

## Šaltiniai
Avižlių apylinkė

**Avižlių apylinkė** – Lietuvos TSR administracinis-teritorinis vienetas šiaurės vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Papilės valsčiuje, 1950 m. priskirta naujam Akmenės rajonui. 1954 m. gegužės 25 d. prijungta prie Vienrankių apylinkės.

## Vadovai
* K. Mačius, pirmininkas 1941 m.

## Šaltiniai
Europos migracijos tinklas

**Europos migracijos tinklas** (; EMN) – Europos Sąjungos finansuojamas tinklas, įsteigtas siekiant teikti informaciją apie migraciją ir prieglobstį  Europos Sąjungos institucijoms bei Europos Sąjungos valstybių narių valdžios institucijoms, siekiant prisidėti prie politikos formavimo šiose srityse. EMN buvo įkurtas Europos Vadovų Tarybos 2008 m. gegužės 14 d. sprendimu Nr. 2008/381/EB.

EMN veiklą koordinuoja  Europos Komisijos vidaus reikalų generalinis direktoratas.  
Kiekvienoje valstybėje narėje ir Norvegijoje yra įkurti nacionaliniai informacijos centrai (EMN NIC), kurie koordinuoja tinklo veiklą šalyje. EMN NIC skiria valstybių narių vyriausybės. Valdyba, kurią sudaro Europos Komisija ir kiekvienos valstybės narės atstovas, priima svarbiausius politinius sprendimus. Taip pat stebėtojo teisėmis dalyvauja atstovai iš Europos Parlamento, Europos pasienio ir kranto apsaugos agentūra, Pagrindinių teisių agentūros, Europos prieglobsčio paramos biuro bei ES kovos su prekyba žmonėmis koordinatorius.

EMN savo veikla prisideda prie ES diskusijų konkrečiais migracijos ir prieglobsčio politikos klausimais, pavyzdžiui, apie darbo jėgos paklausą, nelegalia migraciją, šeimos susijungimą ir tarptautinius studentus.
EMN glaudžiai bendradarbiauja su įvairiomis institucijomis, atsižvelgiant į konkrečius tyrimus ir politines temas, pavyzdžiui, su Europos Komisijos Statistikos agentūra ir Europos Komisijos Mokslinių tyrimų direktoratu, Pagrindinių teisių agentūra (FRA), FRONTEX, Europos prieglobsčio paramos biuru (EASO), ES kovos su prekyba žmonėmis koordinatoriumi ir Europos didžiųjų miestų asociacija.

Valstybių narių poreikį keistis informacija visais su migracija susijusiais klausimais ir prisidėti prie bendros prieglobsčio ir imigracijos politikos formavimo iš pradžių iškėlė Lakeno Europos Vadovų Taryba 2001 metais. Ši iniciatyva buvo paremta 2003 metais Salonikų Europos Vadovų Tarybos susitikimo metu pradėjus bandomąjį projektą.  Hagos programa pabrėžė bendros su migracija susijusių reiškinių analizės poreikį, o ją pakeitusioje Stokholmo programoje taip pat akcentuojama informacijos apie migraciją ir prieglobstį palyginamumo ir keitimo tarp šalių narių svarba. Atsižvelgiant į tai, 2008 m. buvo įkurtas EMN.

## Šaltiniai

## Nuorodos
*EMN  LT svetainė
*Migracija skaičiais
Malonė

**Malonė** – nuteistojo atleidimas nuo bausmės (visos ar jos dalies) atlikimo. Malonės teise disponuoja valstybių vadovai (monarchai, prezidentai, istoriniais laikais – valdovai). Malonė suteikia malonės aktu. Jo priėmimas (t. y. malonės suteikimas) nereiškia, kad asmuo dėl veikos padarymo yra pripažįstamas nekaltu. Teistumas lieka.

## Lietuvoje
Lietuvoje nuteistasis gali būti atleistas nuo visos ar dalies bausmės atlikimo, jeigu Respublikos Prezidentas patenkina jo malonės prašymą. Malonės suteikimo tvarką nustato Lietuvos Respublikos Prezidentas (LR baudžiamasis kodeksas, 79 straipsnis „Malonė“).

## Šaltiniai
Sojų išspaudos

**Sojų išspaudos** (arba iš japonų kalbos – **okara**) – baltos arba gelsvos spalvos, stipraus skonio ir kvapo neturinti sumaltų sojos pupelių masė. Tai šalutinis produktas, liekantis iš su vandeniu sumaltų sojos pupelių nukošus sojų pieną. Sojų išspaudos tradiciškai naudojamos Rytų Azijos šalyse kaip sudėtinė valgių dalis, trąša arba gyvūnų pašaras, o nuo XX a. išpopuliarėjo ir Vakarų valstybėse.

Japoniškai sojų išspaudos vadinamos おから (*okara*) arba 卯の花 (*unohana*), kiniškai – 雪花菜 (*xuě huā cài*), korėjietiškai – 비지 (*bidži*).

## Naudojimas

Kadangi po sojų pieno ar varškės (tofu) gamybos liekančios išspaudos neretai viršija žmonių vartojimo poreikius, jos gali būti naudojamos ne tik valgių gamyboje, bet ir kaip trąša arba pašaras gyvūnams.

Kinijoje okara tradiciškai naudojama kaip kiaulių pašaras arba valgių gamyboje, kaip kad *meitauza* – fermentuota okara; 豆腐渣 *doùfǔ zhā* – garuose virti okaros gabalėliai; ir kt.

Japonijoje okara nuo seno buvo svarbi keleto patiekalų sudėtinė dalis. Pavyzdžiui, 卯の花炒り *unohana iri* – okara kepta su daržovėmis; 卯の花汁 *unohana shiru* – okaros sriuba; ir kt.

Indonezijoje iš okaros daromas fermentuotas patiekalas tempe.

## Maistinė vertė

Okara turi apie 3 % baltymų, 12 % angliavandenių, 1,7 % riebalų, nemažai geležies, kalcio, vario, magnio.

## Išnašos
Okara

**Okara** () – miestas rytų Pakistane, Pandžabo provincijoje, Ravio ir Satledžo tarpupyje, prie Baridoabo kanalo. Žemės ūkio regiono prekybinis centras (medvilnė, pienas, sūriai). Medvilnės, siuvimo, miltų, druskos garinimo įmonės.

## Istorija

Miestas įkurtas britų valdymo laikais kaip žemdirbystės centras.

## Šaltiniai
Teismo nuobauda

**Teismo nuobauda** - jurisdikcinės institucijos (teismo) skiriama procesinė poveikio priemonė.

## Rūšys
Teismo nuobaudos Lietuvoje yra įspėjimas, pašalinimas iš teismo posėdžių salės, bauda ir areštas (LR civilinio proceso kodeksas, 103 straipsnis, „Teismo nuobaudų rūšys“, 1 dalis). 

## Skyrimas

Teismo nuobaudos skiriamos teismo nutartimi. Teismo nuobaudos gali būti skiriamos byloje dalyvaujantiems asmenims, kitiems teismo proceso dalyviams (liudytojams, ekspertams, vertėjams) bei kitiems asmenims LR CPK numatytais atvejais.

## Šaltiniai
Nemokami darbai

**Nemokami darbai** - baudžiamojo poveikio priemonė; neatlygintinis darbas, skiriamas kaip bausmė.

## Lietuva
Teismas skiria nuo 20 iki 100 valandų nemokamų darbų sveikatos priežiūros, globos ir rūpybos ar kitose valstybinėse ar nevalstybinėse įstaigose bei organizacijose. Skirdamas nemokamus darbus, teismas nustato terminą, per kurį jie turi būti atlikti. Šis terminas negali būti ilgesnis kaip vieneri metai (LR baudžiamasis kodeksas, 70 straipsnis „Nemokami darbai“, 1 dalis).

Nemokami darbai vykdomi tik tuo atveju, jeigu asmuo sutinka.

## Šaltiniai
Asa Philip Randolph

**Asa Filipas Randolfas** () (1889 m. balandžio 15 d. – 1979 m. gegužės 16 d.) buvo žinomas dvidešimtojo amžiaus afroamerikeičų pilietinių teisų judėjimo lyderis bei Žygio į Vašingtoną judėjimo ir Miegamųjų vagonų patarnautojų brolijos, tapusios afroamerikiečių darbo organizavimo simboliu, iniciatorius.
Tempe

**Tempe** – iš Indonezijos kilęs fermentuotų sojos arba kitų rūšių pupelių valgis. Dėl fermentacijos pupelės įgauna didesnę maistinę vertę, atsiranda specifinis kvapas, konsistencija. Šiuo metu tempe išpopuliarėjusi visame pasaulyje.

## Gamyba

Tempe gaminama virtas sojos ar kitokias pupeles fermentuojant *Rhizopus oligosporus* rūšies pelėsiniais grybais. Pupelės apie parą laikomos 30-31&nbsp;°C temperatūroje, kol grybiena jas suriša į vientisą bloką. Tada tempe atvėsinama ir yra tinkama vartoti.

## Naudojimas

Tempe gali būti supjaustoma gabalėliais ir kepama aliejuje, dedama į sriubas, salotas, sumuštinius, troškinius. Iš jos taip pat gali būti daromos vegetariškos dešrelės, kepsneliai.

## Maistinė vertė

Tempe turi apie 18,5% baltymų, 9,5% angliavandenių, 11% riebalų, daug geležies, kalcio, fosforo, magnio, vario, mangano, B grupės vitaminų.

## Išnašos
New Jersey (albumas)

***New Jersey*** – ketvirtasis studijinis amerikiečių roko grupės Bon Jovi albumas, išleistas 1988 m. rugsėjo 19 d.

Šiam albumui pristatyti grupė surengė koncertinį turą „New Jersey Syndicate Tour“, trukusį 1988–1990 m. Papildomai išleisti ir du videoalbumai: „New Jersey: The Videos“ (albumo dainų videoklipų rinkinys) bei „Access All Areas: A Rock & Roll Odyssey“ (dokumentinis filmas apie grupę, koncertinį turą).

## Sėkmė topuose
„New Jersey“ debiutavo #8-oje vietoje Billboard 200 albumų tope, o sekančią savaitę prasiveržė į #1-ąją poziciją, kurioje įsitvirtinęs praleido keturias savaites. Jungtinėse Valstijose per šešis mėnesius parduota 5 mln. šio albumo kopijų, 7 kartus jam suteikta platininio atestacija. 2009 m. „New Jersey“ pardavimai pasaulyje pasiekė 15 mln. tiražą.

## Dainos

### Albumo dainos

### Singlai
# „Bad Medicine“ (išleistas 1988 m.)
# „Born to Be My Baby“ (išleistas 1988 m.)
# „I’ll Be There for You“ (išleistas 1989 m.)
# „Lay Your Hands on Me“ (išleistas 1989 m.)
# „Living In Sin“ (išleistas 1989 m.)

### Neišleistos dainos
Iš pradžių tikėtasi šį albumą išleisti kaip dvigubą plokštelę, tačiau įrašų kompanija tokią idėją atmetė, nes būtų tekę pakelti albumo kainą. Dainos, kurios buvo įrašytos, bet į albumą nepateko:
* „Love is War“
* „Let’s Make it Baby“
* „Outlaws of Love“
* „Judgment Day“
* „Growing Up the Hard Way“
* „Does Anybody Really Fall in Love Anymore?“
* „Rosie“
* „River of Love (Come Alive)“
* „Backdoor to Heaven“
* „Love Hurts“
* „Diamond Ring“
* „Now and Forever“
* „Seven Days“
* „Cadillac Man“
* „The Boys Are Back In Town“

### 1998 m. specialaus Japonijos leidimo bonus diskas
# „Bad Medicine“ (gyvai Vemblio stadione 1988 m.)
# „Bad Medicine“ (gyvai New Jersey turo metu)
# „Blood On Blood“ (gyvai Vemblio stadione 1988 m.)
# „Born To Be My Baby“ (akustinė versija)
# „I’ll Be There For You“ (gyvai Leiklande 1989 m.)
# „Lay Your Hands On Me“ (gyvai Naujajame Džersyje 1989 m.)
# „Love Is War“ (studijinis demo)

### 2010 m. specialaus leidimo bonus takeliai
# „Blood On Blood“ (gyvai Vemblio stadione 1988 m.)
# „Born To Be My Baby“ (akustinė versija)

## Topai

### Albumas

### Singlai

## Sertifikacijos

## Šaltiniai
Rhee Syng-man

**I Singmanas** () (1875 m. kovo 25 d. – 1965 m. liepos 19 d.) – Pietų Korėjos politinis veikėjas, pirmasis šalies prezidentas. Jo valdymo laikotarpis (1948-1960 m.) lig šiol vertinamas kontroversiškai – nors I Singmanas sugebėjo išspręsti daugelį naujai valstybei kylančių problemų, jis kritikuojamas už autokratizmą. Po 1960 m. rinkimų prasidėję protestai, kuriuos iššaukė įtarimai balsų klastojimu, privertė I Singmaną palikti šalį. Jis mirė 1965-aisiais Havajuose.

## Biografija

I Singmanas gimė Hedžu mieste, Pietų Hvanghės provincijoje, aristokratų šeimoje. Jis pradėjo lankyti Pė Džė universitetą, tačiau buvo suimtas už protestus prieš Japonijos hegemoniją ir keletą metų praleido kalėjime. 1904 m. išvyko į JAV ir įgijo bakalauro laipsnį Harvardo universitete bei daktaro – Princtone.

1910 m. I Singmanas grįžo į Korėją, kuri tuo metu jau buvo užimta Japonijos, ir įsitraukė į politinę veiklą. 1919 m. jis tapo pirmuoju Laikinosios Korėjos Respublikos vyriausybės prezidentu ir poste išbuvo šešerius metus.

Po Korėjos padalinimo jis grįžo į Seulą ir 1948 m. buvo išrinktas Steigiamojo susirinkimo pirmininku, o tais pačiais metais ir šalies prezidentu. I Singmanas ilgą laiką išliko stipriausia politine figūra Pietų Korėjoje. 1954 m. jį palaikanti partija sugebėjo priimti Konstitucijos papildymą, leidusį jam trečią kartą kandidatuoti į prezidento postą. 1956 m. I Singmanui pavyko nedidele persvara laimėti rinkimus, tačiau politinė padėtis šalyje darėsi vis nestabilesnė, augo nepasitenkinimas autokratinio valdymo stiprėjimu.

1960 m. kovą vykusius prezidento rinkimus I Singmanas laimėjo itin didele persvara. Įtardami balsų klastojimą, aukštųjų mokyklų studentai balandžio 19 d. Seule surengė masinius protestus, kurie žinomi Balandžio revoliucijos vardu. Jų metu policija žiauriai susidorojo su protestuotojais, žuvo daugiau nei 100 žmonių. Tačiau gyventojų nepasitenkinimas nenusilpo ir I Singmanas balandžio pabaigoje buvo priverstas atsistatydinti bei palikti šalį. Savo paskutinius gyvenimo metus jis praleido Honolulu mieste, Havajuose.

|-
Kahulis

**Kahulis** – miestas Moldavijos pietuose, 5 km nuo Pruto upės ir Rumunijos sienos. Rajono centras. Plentai į Renį, Hinčeštį, Tarakliją, Vulkeneštį; geležinkelio stotis.

## Istorija
Miestas dažnai tapdavo kovų ir karinių susirėmimų vieta dėl savo geografinės padėties. Iki 1812 m. miestas priklausė Moldavijai nuo 1812 m. iki 1856 m. miestą valdė Rusija, iki 1878 m. miestas ir vėl buvo Moldavijos dalis, tačiau 1878–1918 m. Kahulį valdė rusai. Tarpukario metais miestas buvo Moldovos dalis, o po karo jis buvo Tarybų Sąjungos dalis. Nuo 1991 m. iki šiol miestas priklauso Moldavijai.

### Pavadinimo kilmė
Miesto pavadinimas per amžius kelis kartus keitėsi. Rašytinuose šaltinuose 1502 m. miestas buvo vadinamas *Scheia* („Bulgariškas“ senąją rumunų kalba), o 1716 m. miestas buvo paminėtas pavadinimu *Frumoasa* (rumuniškai „Gražus“). Šiandieninis miesto pavadinimas buvo suteiktas 1770 m. po to kai netoli dabartinio miesto įvyko Kahulio mušis.

## Gyventojai
Pagal 2004 m. gyventojų surašymą, mieste gyveno 35488 žmonės. 60,5 % žmonių sudarė moldavų tautybės žmonių, 17,1 % rusų, 11,1 % ukrainiečių, 6,6 % bulgarų, 4,7 % kitų tautybių žmonių.

## Kultūra
Kahulyje yra dramos teatras, muziejus, ir kiti kultūriniai statiniai. Kas 2 metai mieste vyksta tautinės muzikos festivalis pavadinimu „Nufărul Alb“. Kahulis taip pat populiarus dėl savo poilsio kurortų. Miestą supa turtingi mineralinių vandenų šaltiniai.

## Sportas

### Futbolas
* FC Cahul-2005
* CSCA-Rapid Chişinău (1992–1998)

## Švietimas
Kahulyje yra pastatytas Bogdano Petriceucu Hasdeu universitetas, kuris buvo atidarytas 1999 m. ir pavadintas rašytojo Bogdan Petriceicu Hasdeu garbei. Universitetas susideda iš 3 fakultetų ir bendrai talpina apie 2150 studentų.

## Klimatas

## Šaltiniai
Veliuonos herbas

**Veliuonos herbas** – pagrindinis Veliuonos miestelio ir Veliuonos seniūnijos (Jurbarko rajono savivaldybė) heraldinis atributas.

## Aprašas

Žydrame lauke plaukiantis auksinis karpis raudonais pelekais ir trimis aukštyn kyšančiais sidabriniais vilko dantimis.

## Simbolika

Anot Edmundo Rimšos, Veliuonos miesto heraldikos istorija yra gan neaiški: nors miestas turi ilgą istoriją, heraldinis palikimas skurdus, nėra išlikusių XVI–XVII a. herbų piešinių. Ankstyviausias išlikęs herbo piešinys yra iš XVIII a. pabaigos, jame vaizduojamas karpis su vilko dantimis. Manoma, kad žuvis simbolizuoja prie vandens esantį miestą, kuriame verčiamasi laivyba, žvejyba. Tuo tarpu vilko dantys kildinami iš Batorų giminės herbo, kadangi Steponas Batoras prisidėjo prie Veliuonos savivaldos stiprinimo ir 1580 m. patvirtino miesto herbą.

## Istorija

1792 m. vasario 14 d. Veliuonos herbą ir miesto teises patvirtino ATR valdovas Stanislovas Poniatovskis privilegija Nr. 22. Netrukus tais metais privilegija buvo panaikinta.

1992 m. spalio 7 d. dabartinį herbą nutarimu Nr. I-2949 patvirtino Aukščiausiosios Tarybos pirmininkas Vytautas Landsbergis. Etalono autorius – Juozas Galkus.

## Šaltiniai
Ekstradicija

**Ekstradicija** – teisės aktas (veiksmas), kuriuo vienoje valstybėje sulaikytas nusikaltimu įtariamas ar kaltinamas asmuo perduodamas kitai valstybei (paprastai tai, kurios teritorijoje buvo padarytas nusikaltimas), tarptautiniam teismui (pvz., TBT Hagoje).

## Lietuva
Lietuvos Respublikos pilietis, padaręs nusikalstamą veiką Lietuvos Respublikoje ar kitos valstybės teritorijoje, gali būti išduotas užsienio valstybei arba perduotas Tarptautiniam baudžiamajam teismui tik remiantis Lietuvos Respublikos tarptautine sutartimi arba Jungtinių Tautų Organizacijos Saugumo Tarybos rezoliucija (Lietuvos Respublikos baudžiamasis kodeksas, 9 straipsnis „Ekstradicija“, 1 dalis).

Užsienietis, padaręs nusikalstamą veiką Lietuvos Respublikoje ar kitos valstybės teritorijoje, išduodamas atitinkamai valstybei arba perduodamas Tarptautiniam baudžiamajam teismui tik remiantis Lietuvos Respublikos tarptautine sutartimi arba Jungtinių Tautų Organizacijos Saugumo Tarybos rezoliucija (LR BK 9 str. 2 d.).

Lietuvos Respublikos pilietis ar užsienietis gali būti neišduodamas, jeigu (LR BK 9 str. 3 d.):
* padaryta veika pagal LR baudžiamąjį kodeksą nelaikoma nusikaltimu ar baudžiamuoju nusižengimu;
* nusikalstama veika padaryta Lietuvos valstybės teritorijoje;
* asmuo persekiojamas už politinio pobūdžio nusikaltimą;
* asmuo už padarytą nusikalstamą veiką buvo nuteistas, išteisintas ar atleistas nuo baudžiamosios atsakomybės ar bausmės;
* asmeniui už padarytą nusikaltimą kitoje valstybėje gali būti taikoma mirties bausmė;
* suėjo apkaltinamojo nuosprendžio priėmimo ar vykdymo senaties terminas;
* asmuo atleistas nuo bausmės pagal amnestijos aktą arba malonės tvarka;
* yra kitų Lietuvos Respublikos tarptautinėse sutartyse numatytų pagrindų.

Asmenys, kuriems pagal Lietuvos Respublikos įstatymus yra suteiktas prieglobstis, už nusikalstamas veikas, dėl kurių jie buvo persekiojami užsienyje, pagal Lietuvos Respublikos baudžiamąjį įstatymą nebaudžiami ir užsienio valstybėms neišduodami, išskyrus LR BK kodekso 7 straipsnyje numatytus atvejus.

## Pabaltijiečių kareivių ekstradicija iš Švedijos

## Šaltiniai
Keep the Faith

**Keep the Faith** – penktasis studijinis amerikiečių roko grupės Bon Jovi albumas, išleistas 1992 m. lapkričio 3 d.

## Apie albumą
Jungtinėse Valstijose parduota 2 mln. albumo kopijų, Billboard 200 jis pasiekė #5 vietą ir šiame tope iš viso išsilaikė 49 savaites. Singlas „Keep the Faith“ užėmė aukščiausiąją poziciją JAV Billboard Mainstream Rock Tracks tope, „Bed of Roses“ pasiekė Billboard Hot 100 top 20-tuką, tuo tarpu „In These Arms“ top 40-tuką.

Jungtinėje Karalystėje albumas debiutavo #1 vietoje ir 24 savaites išsilaikė top 20-tuke. Taip pat top 20-tuką pasiekė ir šeši kartu išleisti singlai: „Keep The Faith“, „Bed Of Roses“, „In These Arms“, „I’ll Sleep When I’m Dead“, „I Believe“ bei „Dry County“.

## Pozicija topuose

### Albumas

## Dainų sąrašas

## Singlai
# „Keep the Faith“ (išleistas 1992 m.)
# „Bed of Roses“ (išleistas 1993 m.)
# „In These Arms“ (išleistas 1993 m.)
# „I’ll Sleep When I’m Dead“ (išleistas 1993 m.)
# „I Believe“ (išleistas 1993 m.)
# „Dry County“ (išleistas 1994 m.)

## 2010 m. specialaus leidimo bonus takeliai
# „Keep The Faith“ (gyvai)
# „I’ll Sleep When I’m Dead“ (gyvai)

## Atlikėjai
* Jon Bon Jovi – vokalas, gitara
* Richie Sambora – gitara, pritariamasis vokalas
* Alec John Such – bosinė gitara, pritariamasis vokalas
* Tico Torres – būgnai, mušamieji instrumentai
* David Bryan – klavišiniai instrumentai, pritariamasis vokalas

## Šaltiniai
Liberalų partija (Pietų Korėja)

**Liberalų partija** () – Pietų Korėjos politinė partija. Ji buvo įkurta 1952 m. tuometinio šalies prezidento I Singmano, kuris 1952–1960 m. laikotarpiu ėjo jos pirmininko pareigas. Kelerius metus po įkūrimo partija savo rankose turėjo stiprią valdžią ir aktyviai palaikė I Singmano vykdomą politiką. Po 1960 m. pradžioje įvykusios Balandžio revoliucijos, liberalai prarado savo pozicijas ir 1961-ųjų gegužę partija buvo išformuota. Ją 1963 m. sausį atkūrė buvęs ministras pirmininkas Džang Tėksang (). Partija nekėlė savo kandidatų per 1963, 1967 m. prezidento rinkimus ir nesėkmingai bandė patekti į parlamentą. Nuo septintojo XX a. dešimtmečio Liberalų partija nevykdo aktyvios veiklos.

## Taip pat skaitykite
* I Singmanas

## Išnašos
StarCraft II: Wings of Liberty

**StarCraft II: Wings of Liberty** − 2010 m. realaus laiko strateginis (RTS) žaidimas; „StarCraft“ tęsinys. Jis skirtas Microsoft Windows ir Mac OS X operacinėms sistemoms. Žaidimą sukūrė kompanija „Blizzard Entertainment“. Tai yra pirmoji dalis „StarCraft II“ trilogijoje. Kitos dvi dalys vadinasi „Heart of the Swarm“ ir „Legacy of the Void“.

Žaidimo veiksmas vyksta XXVI amžiuje, nuošalioje Paukščių Tako galaktikos dalyje. Tarpusavyje kaunasi trys rasės: *Terran* (žmonės), *Zerg* ir *Protoss*. „Wings of Liberty“ pagrindinis dėmesys skiriamas Teranų rasei, o sekantys du papildymai bus susieti su Zergų ir Protosų rasėmis. Žaidimo istorija plėtojama prabėgus ketveriems metams po žaidimo „“ įvykių.

Kariniai vienetai, naudojami tik kampanijos metu, tačiau išimti iš žaidimo tinkle:
* Teranai: *Firebat*, *Medic*, *Goliath*, *Wraith*.
* Protosai: *Scout*.

Kariniai vienetai, kurie nebuvo perkelti iš „StarCraft: Brood War“, arba buvo labai modifikuoti, suteikiant naujas savybes:

* Teranai: *Vulture*, *Valkyrie Frigate*, *Science Vessel*, *Dropship*.
* Zergai: *Lurker*, *Defiler*, *Devourer*, *Guardian*, *Scourge*.
* Protosai: *Dragoon*, *Reaver*, *Dark Archon*, *Corsair*, *Arbiter*, *Shuttle*.

## Profesionalios varžybos

„StarCraft II“ yra vienas populiariausių elektroninio sporto žaidimų. Profesionalios „StarCraft II“ varžybos yra organizuojamos visame pasaulyje su priziniais fondais, siekiančiais šimtus tūkstančių JAV dolerių. Profesionalūs „StarCraft II“ žaidėjai yra tokie žaidėjai, kuriems ši veikla yra pagrindinis užsiėmimas ir pragyvenimo šaltinis, o ne hobis ar laisvalaikio leidimas.

## Šaltiniai

## Nuorodos
* Oficiali svetainė
* „StarCraft 2 Wings of Liberty“ demonstracinis Teranų kampanijos video Nr.1 svetainėje YouTube
* „StarCraft 2 Wings of Liberty“ demonstracinis Teranų kampanijos video Nr.2 svetainėje YouTube
* BalticGamers.com – Lietuvos „StarCraft“ gerbėjų bendruomenė
Justina Kauneckienė

**Justina Kauneckienė – Kairytė** (1907 m. kovo 24 d., Skliausčiai, Jurbarko rajonas, Eržvilko seniūnija – 1964 m. sausio 29 d., Kaunas) – Lietuvos mokslininkė, zoologė, mokslų daktarė. Buvo Lietuvos gamtos apsaugos draugijos pirmininko pavaduotoja, Aukštojo ir specialaus vidurinio mokslo komiteto Biologijos tarybos, Kauno zoologijos sodo tarybos narė, Kauno gamtos apsaugos draugijos atsakinga sekretorė, Kauno dekoratyvinių paukščių ir žvėrelių draugijos narė.

## Biografija
Gimė 1907 m. kovo 24 d., Skliausčių kaime (Jurbarko rajonas, Eržvilko seniūnija). 1926 m. baigė Raseinių valstybinę gimnaziją. 1930-1931 m. dirbo Kaune vaikų darželio auklėtoja, iki 1940 m. dirbo Kauno savivaldybėje raštvede. Po to metus buvo Kauno miesto socialinio aprūpinimo skyriaus viršininke. Pokariu – 1945-1947 m. dirbo Kauno universiteto Medicinos fakulteto Biologijos katedros laborante. Trejus metus, nuo 1948 m. vadovavo Kauno zoologijos muziejui, kuris tuo metu priklauso Lietuvos mokslų akademijos Biologijos institutui. Dėl politinių sumetimų 1951 m. buvo atleista iš direktoriaus pareigų. Tais pačiais metais baigė Vilniaus universiteto Gamtos fakultetą, įgijo biologės – zoologės specialybę. Vėliau iki 1954 m. dirbo Lietuvos miškų institute jaunesniąja moksline bendradarbe. 1954-1962 m. buvo Lietuvos veterinarijos akademijos Zoologijos, botanikos ir darvinizmo katedros asistentė, docentė. Nuo 1962 m. vadovavo šiai katedrai. 1956 m. LMA Biologijos instituto taryboje apgynė biologijos mokslų kandidato disertaciją "Svarbiausieji Lietuvos TSR vaisėdžiai (*Carpocapsa-Laspeyresia*)". 1958 m. buvo suteiktas docentės pedagoginis mokslo vardas. Mirė 1964 m. sausio 29 d. Kaune, palaidota Petrašiūnų kapinėse.

## Publikacijos
* "Zoologijos kursas" (išvertė iš rusų kalbos kartu su R. Kazlausku ir A. Mačioniu);
* "Kauno zoologijos sodas" (1960 m.);
* Apie 50 mokslinių straipsnių.

## Šaltiniai
* Arnastauskienė Tamara, Jakimavičius Algimantas. Lietuvos zoologai XVIII–XX a. Ekologijos institutas: Vilnius, 1997. ISBN 9986-443-11-3.
Padniestrės vėliava

**Padniestrės vėliava** – Padniestrės nepripažintos valstybės simbolis. 2000 metais priimta buvusios Moldavijos Tarybų Socialistines Respublikos vėliava.

## Istorija
Vėliava jau buvo naudojama kaip Moldavijos Tarybų Socialistines Respublikos vėliava iki 1991 metų. Po to, kai subyrėjo Tarybų Sąjunga ir Moldova tapo nepriklausoma, kai kuriose Padniestres vietose buvo atsisakyta kabinti naująją vėliavą ir liko naudojama senoji. Pačioje Moldavijoje naudojama tiktai valstybės vėliava, tačiau Padniestrėje leista naudoti supaprastintą senosios vėliavos versiją.

## Ateitis

2009 metais buvo pasiūlyta pakeisti regiono vėliavą į trijų spalvų (baltos, mėlynos bei raudonos) vėliavą, kuri yra beveik identiška Rusijos vėliavai.

## Šaltiniai
Hugh McDonald

**Hugh McDonald** (g. 1950 m. gruodžio 28 d. Filadelfija, Pensilvanija) – amerikiečių muzikantas ir bosistas, kuris groja roko grupės Bon Jovi studijiniuose įrašuose ir gyvų koncertų metu nuo 1994 m., kai grupę paliko Alec John Such.

Prieš prisijungdamas prie Bon Jovi, Hugh grojo su David Bromberg grupe; yra sugrojęs bosinės gitaros partijas studijiniuose Willie Nelson, Richie Sambora, Steve Goodman, Ringo Starr, Bon Jovi, Lita Ford, Cher, Alice Cooper, Michael Bolton, Jon Bon Jovi, Ricky Martin ir kt. atlikėjų dainose.

Nuo 1994 m. iki dabar Hugh groja su grupe Bon Jovi, tačiau oficialiu nariu neskaitomas, nes grupė susitarė niekada į pirmojo bosisto Alec John Such vietą nepriimti kito nario. Nors Hugh groja studijiniuose grupės įrašuose bei gyvuose koncertuose, jo nėra ant albumų viršelių, nedalyvauja fotosesijose, bet, nepaisant to, Hugh galima išvysti keliuose Bon Jovi muzikiniuose klipuose.

McDonald buvo vienas iš studijos muzikantų, padėjusių Jon Bon Jovi įrašyti pirmąjį hitą „Runaway“. Kai ši daina sulaukė pasisekimo, Jon subūrė roko grupę, tačiau į ją McDonald nepakvietė. 1997 m. jis sugrojo Jon soliniame albume „Destination Anywhere“.

2006 m. Hugh vedė žirgų trenerę ir juvelyrikos dizainerę Kelli, su kuria šiuo metu gyvena Park Sityje Jutos valstijoje.

## Diskografija
### Su Bon Jovi
**Studijiniai albums**
* *[[These Days]]* (1995)
* *[[Crush]]* (2000)
* *[[Bounce]]* (2002)
* *[[Have a Nice Day]]* (2005)
* *[[Lost Highway]]* (2007)
* *[[The Circle]]* (2009)

**Kompiliaciniai albumai**
* *[[Cross Road]]* (1994)
* *[[Tokyo Road: Best of Bon Jovi]]* (2001)
* *[[This Left Feels Right]]* (2003)

**Gyvo garso albumai**
* *[[One Wild Night Live 1985–2001]]* (2001)

**Box Set albumai**
* *[[100,000,000 Bon Jovi Fans Can't Be Wrong]]* (2004)

## Nuorodos
* Oficialus Hugh McDonald tinklalapis 
* Hugh McDonald biografija
Hieroglifas

**Hieroglifas** (iš  – „šventas raižinys“) – kai kurių rašto sistemų ženklo, paprastai turinčio simbolinę, o ne fonetinę reikšmę ir išreikšto stilizuotu piešiniu, pavadinimas. Hieroglifas gali būti stilizuoto gyvūno, daikto, geometrinės formos pavidalo ir reikšti tiek konkretų daiktą, tiek abstrakčią idėją, veiksmą. Dalis hieroglifų būna sudėtiniai ir gali reikšti visą sakinį ar posakį.

Rašto sistemos, naudojančios hieroglifus:
* Egiptiečių raštas
* Majų raštas
* Kinų raštas
* Dongba raštas
* Mikmakų raštas
* Olmekų raštas
* Luvijos hieroglifai
* Dantiraštis
* Kandži

Šnekamojoje kalboje hieroglifais dažnai įvardinamas bet koks raštas, labiau besiskiriantis nuo lotyniško, netgi fonetinis (pvz., arabų, katakana, devanagari, khmerų ir kt.).
Alec John Such

**Alec John Such** (g. 1952 m. lapkričio 14 d. Jonkerse, Niujorko valstija) – amerikiečių muzikantas, buvęs roko grupės Bon Jovi bosistas. Jis paliko grupę 1994 m. ir iki šiol į jo vietą oficialiai nepriimtas joks kitas bosistas. Alec kilęs iš Vengrijos, tikroji pavardė vengrų kalba Szűcs.

Remiantis Jon Bon Jovi ir Richie Sambora duotu interviu laidai „Behind the Music“, Alec pašalintas iš grupės už netinkamą grojimą gyvų pasirodymų metu, prie jo pašalinimo prisidėjo ir nepatenkinamas studijinis atlikimas, įrašinėjant „Cross Road“. Tačiau laidos žiūrovai negalėjo išgirsti pasakojimo iš Alec pusės, nes muzikantas atsisakė žurnalistams duoti interviu.

Vis dėlto tai, ar bosistas paliko grupę, nes nepateisino jos lūkesčių, ar dėl visai kitokių priežasčių, iki šiol tiksliai neatsakyta. Tai vis dar viena pagrindinių diskusijų temų tarp Bon Jovi gerbėjų.

Nuo 1994 m. iki dabar studijiniuose Bon Jovi įrašuose ir gyvuose koncertuose bosinės gitaros partijas atlieka Hugh McDonald. Tačiau jis skaitomas neoficialiu nariu, kadangi nedalyvauja fotosesijose, jo atvaizdo nėra ant albumų viršelių šalia kitų narių. Taip esama todėl, kad Bon Jovi nutarė niekada oficialiai nepriimti kito bosisto į Alec vietą.

2001 m. dviejų koncertų Naujajame Džersyje metu Alec prisijungė prie grupės ir kartu sugrojo dainą „Wanted Dead or Alive“.

## Šaltiniai
Ika (upė)

**Ika** (, ) – upė pietvakarių Peru, Ikos departamente. Prasideda keletu ištakų Andų kalnuose. Aukštupyje teka į vakarus kalnais, vėliau pasuka į pietus ir kerta dykumą sudarydama Ikos slėnį. Įteka į Ramųjį vandenyną ties Montegradės vietove.

Ikos upė sudaro ~55 km ilgio ir 2–8 km pločio Ikos slėnį, kuriame intensyviai verčiamasi drėkinamąja žemdirbyste, drėkinimui naudojamas upės vanduo. Ikos baseinas papildomas Pampos upės, priklausančios Atlanto vandenyno baseinui, vandenimis. Tam Anduose įrengtas tvenkinių, dambų, kanalų kompleksas, vadinamas Čoklokočios sistema (*Sistema Choclococha*). Upės vandens režimas labai nepastovus: dalį metų žemiau Ikos vaga būna sausa, tačiau pasitaiko smarkių poplūdžių, pvz., 1998 m. Tada po smarkių liūčių ir jų sukeltų nuošliaužų Ikos debitas pakilo iki 600 m³/s ir nuniokojo upės slėnį.

Prie Ikos upės įsikūręs Ikos miestas.
Operacija PBSUCCESS

**PBSUCCESS** yra CŽV operacija, kurios tikslas buvo destabilizuoti Gvatemalą ir nuversti demokratiškai išrinkta prezidentą Jacobo Arbenz Guzmán. JAV bijojo, kad nauji prezidento įstatymai, kuriais jis dalino ir paskirstė žemę buvo panašūs į sovietų komunistinės tvarkos ir kontrolės metodus. JAV prezidento D. Eizenhauerio administracija pasipiktino vos sužinojusi, kad vakaruose gali prasidėti komunistinių valstybių vystymasis. Tuo metu antikomunistinis visuomeninis nusiteikimas buvo smarkiai paplitęs po McCarthur prezidento valdymo, kuris buvo griežtai nusistatęs sustabdyti komunistines idėjas.

JAV reakcija buvo greita, gerai suplanuota ir įvykdyta iš karto kai prezidentas Arbenz įvedė žemės reformas, kurios įtakojo JAV kompanijos bananų plantacijos United Fruit Company pelną. Jau 1951-ais metais JAV planavo suteikti Anti-Arbenz grupuotėm ginklus ir finansavimą. Operacijai prasidėjus 1953-ais metais, ji tęsėsi iki 1954 metų. Jos metu buvo apmokinta vietinė „Laisvinimo Armija“ sudaryta iš 400 savanorių, kurie atliko eksperimentines diplomatines, propagandos ir ekonomines operacijas. Šios operacijos taktika buvo skirta bet kokiu būdu sustabdyti komunizmo plitimą vakaruose. Bet už to slėpėsi ir kitas tikslas – sumažinti žalą United Fruit kompanijai. Tuo metu buvęs CŽV direktorius Allen Dulles Gvatemalą pavadino komumizmo lizdu, duodamas užuominą, kad tai sukelia didelį pavojų. Jis ir jo brolis buvo United Fruit akcininkai, kuriems buvo naudinga įtakoti Gvatemalos ateitį, tuo tikslu užtikrinant pelną. Dulles brolis, atstovavo United Fruit kompanijai ir darė stiprią įtaką ir spaudimą JAV valdžiai (per savo brolį ir kongresą) sustabdyti Arbenz numatytus įstatymus liečiančius plantacijas ir jų nacionalizaciją.

## Pasekmės
Rezultatas buvo pasiektas po ilgo šalies bombardavimo. Prezidentas Arbenz pabėgo iš šalies, ir po kiek laiko oficialiai atsistatydino. Po šios operacijos, buvo vykdoma nauja, PBHISTORY operacija, kurios tikslas buvo surinkti ir išanalizuoti prezidento Arbenz valstybinius dokumentus. Buvo manoma, kad šie dokumentai galėtų jį apšmeižti. Bandyta įrodyti, kad jis komunistų statytinis, bet jokio ryšio tarp SSRS ir prezidento nebuvo rasta. Gvatemala, tuo metu amerikonų vadinama „bananų valstybe“, buvo panaudota Amerikos spaudoje, kaip valstybė, kurioje JAV nugalėjo komunizmą. Gvatemala, nors ir turėjo socialistinių polinkių, nebuvo tiesiogiai surišta su komunistine valdžia Rusijoje. Gvatemalos socialistinė – demokratinė sistema buvo sudaryta po to, kai sukilo žmonės, kurie reikalavo revoliucijos. Po revoliucijos, vadinamos „Dešimt Pavasario Metų“, socialinės demokratijos modelis tęsėsi 10 metų iki 1954.





## Nuorodos
* CIA.gov  – CŽV išslaptinti dokumentai apie 1954 operacija.
* http://www.youtube.com/watch?v=Yfuoenn7138 – Video Klipas, angl. Apie Gvatemalos istorija.
* https://web.archive.org/web/20030524172641/http://www.state.gov/r/pa/ho/frus/ike/guat/ – JAV Užsienio Reikalų Ministerija – Gvatemalos istorija.
* http://www.gwu.edu/~nsarchiv/latin_america/guatemala.html  JAV Nacionalinių Archyvų medžiaga.
Perlojos herbas

**Perlojos herbas** – pagrindinis Perlojos kaimo (Varėnos rajono savivaldybė) heraldinis atributas.

## Aprašas

Sidabriniame (šviesiai pilkame) lauke su žalia papėde žingsniuojantis saugantis rudas stumbras auksiniais ragais ir auksinėmis nagomis, su auksiniu lotynišku kryžiumi, stovinčiu ant viršugalvio.

## Simbolika

Miesto herbas tikriausiai nusižiūrėtas iš Kauno heraldikos, pakeistos tik skydo lauko ir figūros spalvos, kadangi Kaunas tuomet buvo paskirtas apskrities, kuriai priklausė Perloja, centru.

## Istorija

1792 m. balandžio 26 d. iš ATR valdovo Stanislovo Augusto Perloja gavo laisvojo miesto vardą, Magdeburgo (savivaldos) teises ir herbą. privilegija Nr. 51. Privilegijos originalas saugomas Rusijos valstybiniame istorijos archyve Sankt Peterburge, Heroldijos departamento rinkiniuose. Tačiau jau po mėnesio savivalda buvo panaikinta, herbas užmirštas. 

Dabartinį herbą 1993 m. sausio 28 d. dekretu Nr. 15 patvirtino prezidento pareigas ėjęs Algirdas Brazauskas. Etalono autorius – Juozas Galkus.

## Šaltiniai
Fenolis

**Fenolis** yra organinis junginys, kurio cheminė formulė C6H5OH.

Fenolis buvo pirmoji medicinoje naudojama antibakterinė medžiaga.

## Istorija

Pirmasis fenolį (iš akmens anglių dervos) išskyrė vokietis F. Rungė 1834 m., o prancūzas O. Loranas 1842 m. nustatė jo struktūrą.

## Fenoliai

Žodis *fenolis* yra vartojamas nurodant bet kokį junginį, kuris susideda iš šešianario aromatinio žiedo, tiesiogiai susijungusio su hidroksilo grupe (-OH). Fenolis yra paprasčiausias organinių junginių grupės- fenolių- narys.

## Fizikinės savybės
Bespalvė, savotiško aštraus kvapo, nuodinga, kristalinė medžiaga. Ore pasidaro rožinės spalvos. Pasižymi higroskopiškomis savybėmis. Lydimosi temperatūra 40,9&nbsp;°C. Virimo temperatūra 182&nbsp;°C. Šaltame vandenyje mažai tirpus, tačiau jau 70&nbsp;°C temperatūroje tirpsta bet koks jo kiekis.

## Cheminės savybės

### Rūgštingumas

Tirpus vandenyje fenolis yra labai silpna rūgštis. Vienas iš paaiškinimų, kodėl fenolis, skirtingai nei alkoholiai, pasižymi rūgštinėmis savybėmis yra rezonansinė fenoksido anijono stabilizacija. Tokiu būdu, deguonis dalinasi neigiamą krūvį su orta ir para anglies atomais. Kita versija teigia, kad rūgštinės fenolio savybės priklauso nuo deguonies laisvų porų ir aromatinės sistemos orbitalių persiklojimo.

Palyginimui, acetono enolio pK<sub>a</sub> yra 19.0, o fenolio pKa=10.0. Tačiau šis rūgštingumo panašumas nepastebimas, kai fenolis ir acetono enolis yra dujinėje būsenoje. Buvo įrodyta, kad didesnis fenolio rūgštingumas 1/3 priklauso nuo indukcinių efektų, o likusi- dėl rezonansinių reiškinių.

#### Fenoksido anijonas
Fenolis gali būti deprotonizuotas, naudojant baze, pvz., trietilaminą. Reakcijos metu susiformuoja nukleofilinis *fenoksido anijonas* arba *fenolato anijonas*, kuris yra labai tirpus vandenyje.

Fenoksido anijonas pasižymi panašiu nukleofiliškumu, kaip ir aminai. Fenoliai kartais yra naudojami peptidų sintezėje karboksirūgščių ar esterių aktyvavimui. Fenoliato esteriai yra stabilesni nei rūgščių anhidridai ar acilhalidai.

## Šaltiniai
Gustav Radbruch

**Gustavas Radbruchas** (; 1878 m. lapkričio 21 d. Liubeke – 1949 m. lapkričio 23 d. Heidelberge, Vokietija) – vokiečių teisininkas, teisėtyrininkas, teisės filosofas, profesorius, Reicho teisingumo ministras (Veimaro Respublikoje 1923 m.).

## Biografija
Nors buvo linkęs į menus, tačiau nuo 1898 m. tėvo valia studijavo teisę Miuncheno universitete (Miuncheną pasirinko todėl, kadangi jį traukė teatras, vaizduojamieji menai ir bohema, kurie klestėjo tuometinėje Bavarijos sostinėje). Vėliau – Leipcigo universitete, po to – Berlyne (dėstė baudžiamosios teisės reformuotojas Franz von Liszt). Po pirmojo valstybinio egzamino grįžo į gimtąjį Liubeką ir pradėjo teisės referendariatą. 1902 m. apgynė disertaciją (vadovas F. von Liszt) apie priežastingumo teoriją (darbas buvo įvertintas *[[magna cum laude]]*), teisės mokslų daktaras Liberalios darbo vadovo pažiūros įtakojo tolesnį jo mąstymą. Tarpininkaujant Listui, 1903 m. apsigyveno Heidelberge, kur 1904 m. apgynė habilitaciją (vadovas Karl von Lilienthal).

1906 m. Manheimo aukštosios prekybos mokyklos įgaliotasis dėstytojas, nuo 1910 m. Heidelbergo universiteto ekstraordinarinis profesorius (baudžiamoji teisė, proceso teisė ir teisės filosofija). Kontaktavo su Max Weber. Ilgalaikiui jo darbai įtakoti neokantizmo. Per Arthur Kronfeld ir Otto Meyerhof susipažino su Leonard Nelson darbais. 1914 m. Karaliaučiaus universiteto (Albertina) ekstraordinarinis profesorius.

1915 m. antrą kartą vedė. Žmona Lidija Schenk.

## Darbai
* *Gesamtausgabe in 20 Bänden*. Hrsg. von Arthur Kaufmann, Bd. 1: Rechtsphilosophie I, bearb. von A. Kaufmann, Heidelberg 1987;
* *Einführung in die Rechtswissenschaft*. Leipzig 1910; 11. Aufl., besorgt von Konrad Zweigert, Stuttgart 1964;
* *Paul Johann Anselm Feuerbach. Ein Juristenleben*. Wien 1934;
* *Gesetzliches Unrecht und übergesetzliches Recht*, in: SJZ 1946, S. 105 bis 108;
* *Rechtsphilosophie*, Studienausgabe, herausgegeben von Ralf Dreier und Stanley L. Paulson, C. F. Müller, 2. Aufl., Heidelberg 2003.

## Šaltiniai
Vladislovas IV

**Vladislovas IV** (lokalūs variantai **Ladislaus IV**, **Vladislavas IV**) gali reikšti šiuos valdžiusius monarchus:

* Vladislovas IV (Vengrija) – Vengrijos karalystė (1272–1290);
* Vladislovas IV Vaza – Abiejų Tautų Respublika (1632–1648).
Verderis

**Verderis **(vok. Werder) (pilnas pavadinimas ***Werder an der Havel*** (*Verderis prie  Havelo*)), miestas Vokietijoje, Brandenburgo žemėje, į vakarus nuo Potsdamo.
2008 Verderio mieste gyveno 23.130 gyventojų, savivaldybės plotas: 11.600 ha

## Istorija
Miestas pirmą kartą paminėtas 1450 m., tuo metu tai buvo pilis Havelo upės saloje. Po Antrojo pasaulinio karo mesto apylinkėse buvo didelė tarybinės kariuomenės bazė.

## Ekonomika
Miestas pasižymi kaip žemdirbystės ir sodininkystės centras, taip pat plečiamas turizmas. Miesto apylinkėse yra garsūs istoriniai vynuogynai, kurie yra vieni šiauriausių Europoje. 

## Miestai partneriai
Verderis bendradarbiaujau su šiais miestais:
*  Biržai, Lietuva
*  Openheimas, Vokietija
*  Hjørringa, Danija
*  Tičevas, Lenkija
*  Muan-gun, Korėja

## Nuorodos

* Oficialus miesto tinklalapis (vokiečių, anglų k.)
Pradinis sviedinio greitis

**Pradinis sviedinio greitis** (; ) – didžiausias sviedinio (kulkos) greitis, 1–2% didesnis už žiotinį greitį. Gaunamas sviediniui (kulkai) išlėkus iš vamzdžio (tuometinis greitis yra žiotinis greitis) ir dar greitėjant, nes iš paskos dar veržiasi besiplečiančios parako dujos ir tam tikru nuotoliu nuo vamzdžio dar stumia sviedinį.

Pradinis greitis yra viena iš svarbiausių šaunamojo ginklo charakteristikų, nuo jo priklauso:
* sviedinio (kulkos) lėkimo nuotolis
* kaunamoji veikmė,
* šaudymo tiesioginiu taikymu veiksmingumas ir kt.

## Nuorodos
* Artilerijos terminų žodynas / Eugenijus Kisinas; Generolo Jono Žemaičio Lietuvos karo akademija. – Vilnius: Generolo Jono Žemaičio Lietuvos karo akademija, 2004